hu de hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu en hu en en hu hu ru hu ru hu en hu en hu en hu fr hu fr fr en en
Csak jó cipőben indulj futni! | Sport4you
Sportok - Felszerelések, Tippek - Ötletek
Ha futásról van szó, a felszerelés legfontosabb része a cipő. Ne essünk abba a hibába, hogy csak a megjelenés, a külső forma vagy szín alapján választunk, mert ha a cipő nem illeszkedik a lábunk felépítéséhez, annak előbb-utóbb kellemetlen vagy akár fájdalmas következményei lehetnek.
A személyes próba során lehetőleg a futáshoz is használt típusú zoknit vegyünk fel, és ezzel együtt se érje lábujjunk a cipő orrát, hogy legyen némi szabad mozgástere akkor is, amikor a terheléstől kismértékben megduzzad a lábfej. A sarok résznél viszont teljesen előretolt lábfej esetén sem szabad, hogy beférjen a mutatóujjunk a cipőbe.
Alapvetően három tipikus lábfelépítést, illetve terhelést különböztetünk meg: (1.) az úgynevezett pronáló, azaz befelé billenő lábat, gyakori kifejezéssel lúdtalpat; (2.) az épp ellentétes helyzetű, úgynevezett szupináló lábat, amely miatt a terhelés a külső talp élre koncentrálódik; (3.) valamint a normál, egészséges felépítést, amely esetén a testsúly egyenletesen oszlik el a talp külső és belső része között. A gyártók általában minden típusra rendelkeznek a megfelelő alátámasztású és a helytelen tartást kiegyenlítő, a mozgást stabilizáló különböző cipővel, amelyeket ránézésre is felismerhetünk, de legjobb szakértő eladók tanácsát kérni.
Neked milyen a lábnyomod? A pronáló, a normál és a szupináló lábra (balról jobbra) más-más futócipő való!
A talp anyaga legyen könnyű és rugalmas, de ma már nem feltétlenül egyértelmű, hogy a vastagság fontos szempont lenne, illetve itt is egyénileg kell dönteni testfelépítésünk, testsúlyunk és futóstílusunk, no meg a leggyakrabban teljesíteni kívánt táv alapján.
Nyilván masszívabb, erősebb és vastagabb talpszerkezetre van szüksége egy 120 kilós, ráadásul többnyire csak lassan kocogó embernek, mint egy 50-60 kilós, könnyed léptű és többnyire gyorsan futó profinak. Utóbbiak néha már-már zokniszerű, úgynevezett „barefoot” stílusú cipőket is felvehetnek, hiszen ők többnyire a talpuk első felével fognak csak talajt és arról is lökik tovább magukat.
Ilyen az úgynevezett „barefoot” cipő – csak haladóknak ajánljuk!
Ez a stílus egyébként a gyors futás biztosítéka is egyben, hiszen a profiknál nincs sarokra érkezés, és ezáltal fékező fázis, hanem a talaj felszínét épp csak érintve, folyamatosan előre hajtják magukat. Persze ők nem a gyors cipők miatt futnak gyorsan, a gyors cipő csak kiszolgálja őket. Ezen cipők alacsony sarka nem igazán csillapításra készült, mert a sportolók talpközépre érkeznek, és a talajfogás után erős edzett vádlijuk csillapítja a süllyedést, amit ellépésnél visszatáplálnak a mozgásba. Viszont egy túlsúlyos, gyenge alsó lábszárú futónak hamar sérülést okozhat ez a cipő típus, ha elkezd sarokra lépni. Tehát kezdőknek, túlsúllyal rendelkezőknek egy jó darabig még erős, vastag sarkú csillapítás szükséges.
A durvább terepekre természetesen keményebb kivitelű és erősebb mintázattal ellátott „futófelület” javasolt. Ez védi talpunkat a kövek, gyökerek szúrásától, és tartósabb, kevésbé kopó cipőtalpat eredményez.
Fontos a cipő felsőrészének anyaga is, ami nyári futások esetén célszerűen jól szellőző, lyukacsos kell legyen, téli cipőnél viszont a keményebb talphoz masszívabb felsőrész illeszkedik, ami némileg véd az időjárás viszontagságai ellen is és tartósabb  használatot biztosít.
Ne feledjétek: ne várjátok meg, míg a cipőtök kileheli a lelkét, mert addigra már biztosan nem tölti be funkcióját megfelelően! Vásárláskor pedig kérjétek szakértő eladó segítségét!
Elképesztő idomok – a sokoldalú edzésnek köszönheti a modell
Sarka Kata még mindig bombaformában van az edzésnek köszönhetően – Fotó
Maraton kisokos (1. rész)
Esőben futás: pár tipp, hogy szárazon megúszd
Még nem neveztél az idei Ring Run futóversenyre? Ne halogasd tovább, hisz minden futás egy újabb buli!
Amikor élmény a futás: Ring Run Race a Hungaroringen